b'\n_START_ARTICLE_\nDatagrafikk\n_START_PARAGRAPH_\nDatagrafikk er bilder framstilt eller vist p\xc3\xa5 en datamaskin, det vil visuell presentasjon p\xc3\xa5 en skjerm eller lignende eller skrevet ut p\xc3\xa5 papir eller andre materialer av en skriver. Datagrafikk omfatter en lang rekke teknikker og uttrykk der en bruker dataprogrammer til \xc3\xa5 framstille syntetisk skapte bilder og til \xc3\xa5 integrere eller endre visuell informasjon fra den virkelige verden._NEWLINE_F\xc3\xb8rste hovedoppgave innen datagrafikk var utviklingen av Sketchpad i 1962 av Ivan Sutherland._NEWLINE_Datagrafikk kan deles inn i forskjellige deler. Sanntidsrendring i 3D (som i spill), dataanimasjon, videoopptak, videorendring, redigere spesialeffekter, bilderedigering og modellering (ofte brukt ved ingeni\xc3\xb8rarbeid og medisinske hensikter). Utvikling innen datagrafikk var f\xc3\xb8rst motivert av akademiske hensikter med statlig st\xc3\xb8tte. Men p\xc3\xa5 grunn av databaserte animasjoner og grafiske effekter innen fjernsyn og film gav mer livlige effekter enn tradisjonelle spesialeffekter og animasjonsmetoder ble det kommersielle markedet mer interessert i fagfeltet._NEWLINE_Datagenererte bilder blir ogs\xc3\xa5 brukt i ulike sammenhenger innen billedkunst, i alt fra utskrifter av grafikk til for eksempel bruk av fraktaler, grafiske figurer med periodisk gjentagende m\xc3\xb8nstre.'